
Întâlnești destul de des obraze subțiri de oameni destepti din lumea bună care „se rad” de nostalgicii 
vremurilor dinainte de 89 si de naționaliștii suveranisti (sau ce etichetează ei cu denumirea asta). Circulă poze 
cu magazine goale din ultimii ani de comunism românesc și mesaje de gen: „uite cât de bine ne era înainte” 
(uneori cu varianta „uite cât de bine ne era când era suverani si cu rușii”). Când unul din acești sicofanti 
descoperă un spital construit din fonduri europene, nu ratează ocazia să ne transmită ceva de genul: „uite 
domle ce ne exploatează UE, construim spitale cu banii europeni”. 

Atâta pot și ei, ce să le ceri mai mult? 

E adevărat însă că nu-ţi trebuie doctorat la Sorbona să înţelegi despre ce e vorba, de fapt, si să poți discuta cu 
sens, rational, despre statutul de tara periferică, despre colonialism și neocolonialism, despre dezvoltare și 
stagnare. 

Nu poţi să demonstrezi că nu te afectează statutul de tara periferică și unele tipare specifice 
neocolonialismului pe baza faptului că PIB-ul tău e mai mare ca înainte de 89, adică e mai mare ca acum mai 
bine de 30 de ani. Si nu are nicio relevanţă că poţi construi spitale din fondurile europene, dacă nu mai ai 
medici (iar ei pleacă din ce motiv? Că o ducem bine ca tará?). 

De ce? 

Pentru că aceste comparații au validitate foarte relativă. În primul rând, există o anumită creștere inertialä a 


faptului că nu e membră UE si nici nu pare că ar deveni. Croatia era o tara care arăta bine si a intrat în UE 
foarte târziu. Sigur, nu este un argument că ne-ar fi fost mai bine în afara UE, nu asta spun, ci doar că a flutura 
creșterea PIB-ului nu e deloc suficient ca să „demonstrezi” că trăim în cea mai bună din lumile posibile nouă. 
În al doilea rând, comparatia între „acum” și „atunci” arată cu totul altfel dacă mărești unghiul de focalizare. 
Statistic vorbind, comunismul performează superior fata de perioada dinainte de al doilea război mondial. 
Educaţia a devenit un bun accesibil tuturor, ceea ce a permis multora care n-ar fi avut bani de învățământ 
superior să aibă educaţie, infrastructura s-a consolidat, aveam industrie care a fost, în ciuda miturilor și pe 
unele domenii, competitivă (să ne gândim măcar la extragerea și prelucrarea de carburanți, industrie care ne-a 
și costat șpaga dată să intrăm în UE), servicii la care avea acces tot românul mediu (vacantele la staţiuni și la 
mare pentru românul mediu în comunism s-au inventat) și tot așa. Și sunt convins, deși n-am verificat, că PIB- 
ul pe timpul comunismului a fost superior decât cel dinaintea războiului, în ciuda pierderilor teritoriale. 

Asta demonstrează că era comunismul mai bun? Nicidecum. Dar tocmai asta e ideea. Modernizarea adusă de 
comunism a venit cu nişte costuri, dezvoltarea urbană s-a făcut într-un anumit fel, si toate cu preţul represiunii 
politice, iar apoi al regimului cultului personalității. 

Ca să ai o idee mai nuanţată despre ce s-a petrecut cu noi în ultimele decenii, nu te uiţi doar la date simpliste 
despre PIB sau la faptul că ai nişte spitale ridicate cu fonduri europene. Te uiţi la cum e configurată economia 
noastră, cât anume este durabil din ceea ce se investește, ce fel de infrastructură avem, care e statutul nostru 
în piaţa europeană și în UE în general... Si te uiţi și discuti și costurile. Care sunt uriașe. Ca să devenim 
atractivi pentru „investiţii străine”, am practicat deliberat politica „forței de muncă ieftină”, ceea ce a dus la o 
emigrare de proporții fără precedent, mai ales după intrarea în UE. Satele sunt practic depopulate. În curând 
nu o să mai avem medici, dar nici meșteșugari profesioniști — electroniști, instalatori, constructori etc. Și nu vor 
putea fi înlocuiţi cu nepalezi. Emigratia nu afectează doar economia, ea este o traumă socială. Ai privatizat 
aproape tot ce aveai, capitalul românesc e sublim, dar infim, tara ti s-a golit de oameni si tu te miri că lumea 
are o nostalgie pe care o proiectează în trecut sau a început să fie receptivă la discursuri suveraniste și 
naţionaliste. 

Cu atât mai dezgustător este atunci când aceste aere de superioritate ușuratice vin din partea unora care 
aveau în fișa postului, plătită de românii ăștia nerecunoscători pe binefacerile euro-atlantice, să prevadă 
asemenea fenomene, să le preîntâmpine, măcar din motivul că la un moment dat și ei vor avea nevoie de 
medic și nu vor găsi dacă stau la tara, si să negocieze un statut mai bun pentru tara. Nu să aplaude si să 
susțină betivani si curve troglodite care nu știau cum să îndemne proprii cetățeni să plece din tara. 

Da, stăm rău azi. Mâine va fi si mai rău. Eu nu am supărări atât de mari pe UE, însă, mecanism orb, 
impersonal, birocratic și imperial. Ne este rău pentru că cei care au fost sus, în frunte, ne-au trădat. Și-au 


trădat concetatenii si tara, si au vândut viitorul nostru comun pentru confortul lor personal. 

